CELEX: 32017D0083
Language: lv
Date: 2017-01-16 00:00:00
Title: Padomes Lēmums (KĀDP) 2017/83 (2017. gada 16. janvāris), ar kuru groza Lēmumu 2010/413/KĀDP, ar ko paredz ierobežojošus pasākumus pret Irānu

17.1.2017   
            
            
               LV
            
            
               Eiropas Savienības Oficiālais Vēstnesis
            
            
               L 12/92
            
         PADOMES LĒMUMS (KĀDP) 2017/83
   (2017. gada 16. janvāris),
   ar kuru groza Lēmumu 2010/413/KĀDP, ar ko paredz ierobežojošus pasākumus pret Irānu
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Padomes Lēmumu 2010/413/KĀDP (2010. gada 26. jūlijs), ar ko paredz ierobežojošus pasākumus pret Irānu un atceļ Kopējo nostāju 2007/140/KĀDP (1), un jo īpaši tā 23. panta 2. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:
   
               (1)
            
            
               Padome 2010. gada 26. jūlijā pieņēma Lēmumu 2010/413/KĀDP.
            
         
               (2)
            
            
               Saskaņā ar Lēmuma 2010/413/KĀDP 26. panta 3. punktu Padome ir pārskatījusi minētā lēmuma II pielikumā izklāstīto sarakstā iekļauto personu un vienību sarakstu.
            
         
               (3)
            
            
               Vairākas vienības būtu jāsvītro no Lēmuma 2010/413/KĀDP II pielikumā izklāstītā to personu un vienību saraksta, uz kurām attiecina ierobežojošos pasākumus.
            
         
               (4)
            
            
               Pēc Vispārējās tiesas spriedumiem lietās T-182/13 (2), T-433/13 (3), T-158/13 (4), T-5/13 (5), T-45/14 (6), T-539/14 (7) un apvienotajās lietās T-423/13 un T-64/14 (8)
                  Moallem Insurance Company, Petropars Operation & Management Company, Petropars Resources Engineering Ltd, Iran Aluminium Company, Iran Liquefied Natural Gas Co., Hanseatic Trade Trust & Shipping (HTTS) GmbH, Naser Bateni, North Drilling Company un Good Luck Shipping Company LLC nav iekļauti Lēmuma 2010/413/KĀDP II pielikumā ietvertajā to personu un vienību sarakstā, kurām piemēro ierobežojošos pasākumus.
            
         
               (5)
            
            
               Pēc Tiesas spriedumiem lietās C-176/13 (9) un C-200/13 P (10)
                  Bank Mellat un Bank Saderat Iran nav iekļautas Lēmuma 2010/413/KĀDP II pielikumā ietvertajā to personu un vienību sarakstā, uz kurām attiecina ierobežojošos pasākumus. Attiecīgi, un juridiskās noteiktības labad, minētajā pielikumā būtu jāsvītro ieraksts par Bank Saderat PLC (London).
            
         
               (6)
            
            
               Attiecīgi būtu jāgroza Lēmums 2010/413/KĀDP,
            
         IR PIEŅĒMUSI ŠO LĒMUMU.
   1. pants
   Lēmuma 2010/413/KĀDP II pielikumu groza, kā izklāstīts šā lēmuma pielikumā.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   
      Briselē, 2017. gada 16. janvārī
      
         
            Padomes vārdā –
         
         
            priekšsēdētāja
         
         F. MOGHERINI
      
   
   
      (1)  OV L 195, 27.7.2010., 39. lpp.
   
   
      (2)  Vispārējās tiesas 2014. gada 10. jūlija spriedums, Moallem Insurance Co. pret Eiropas Savienības Padomi, T-182/13, ECLI:EU:T:2014:624.
   
      (3)  Vispārējās tiesas 2015. gada 5. maija spriedums, Petropars Iran Co. u. c. pret Eiropas Savienības Padomi, T-433/13, ECLI:EU:T:2015:255.
   
      (4)  Vispārējās tiesas 2015. gada 15. septembra spriedums, Iranian Aluminum Co. (Iralco) pret Eiropas Savienības Padomi, T-158/13, ECLI:EU:T:2015:634.
   
      (5)  Vispārējās tiesas 2015. gada 18. septembra spriedums, Iran Liquefied Natural Gas Co. pret Eiropas Savienības Padomi, T-5/13, ECLI:EU:T:2015:644.
   
      (6)  Vispārējās tiesas 2015. gada 18. septembra spriedums, HTTS Hanseatic Trade Trust & Shipping GmbH un Naser Bateni pret Eiropas Savienības Padomi, T-45/14, ECLI:EU:T:2015:650.
   
      (7)  Vispārējās tiesas 2015. gada 19. novembra spriedums, North Drilling Co. pret Eiropas Savienības Padomi, T-539/14, ECLI:EU:T:2015:871.
   
      (8)  Vispārējās Tiesas 2016. gada 24. maija spriedums, Good Luck Shipping LLC pret Eiropas Savienības Padomi, T-423/13 un T-64/14, ECLI:EU:T:2016:308.
   
      (9)  Tiesas 2016. gada 18. februāra spriedums, Eiropas Savienības Padome pret Bank Mellat, C-176/13 P, ECLI:EU:C:2016:96.
   
      (10)  Tiesas 2016. gada 21. aprīļa spriedums, Eiropas Savienības Padome pret Bank Saderat Iran, C-200/13 P, ECLI:EU:C:2016:284.
   
      PIELIKUMS
      Ierakstus attiecībā uz turpmāk uzskaitītajām vienībām svītro no saraksta, kas iekļauts Lēmuma 2010/413/KĀDP II pielikuma I.B daļā:
      I.   Personas un vienības, kuras ir iesaistītas kodolprogrammas vai ballistisko raķešu programmas darbībās, un personas un vienības, kuras atbalsta Irānas valdību
      
      B.   Vienības
      
      
         
                     “7.
                  
                  
                     a) Bank Saderat PLC (London)
                  
               
                     48.
                  
                  
                     
                        Neka Novin (jeb Niksa Nirou)
                  
               
                     65.
                  
                  
                     West Sun Trade GMBH
                  
               
                     159.
                  
                  
                     
                        Oil Industry Pension Fund Investment Company (OPIC)”.